Държавен вестник, бр. 97, 2013 г., стр. 45

БРОЙ  97	
Д Ъ Р Ж А В Е Н  В Е С Т Н И К 	
СТР.  45  
(3) Заявката за вписване на сорта в списъци 
А и Б се подава от заявителя за сортоизпит-
ване, от притежателя на сертификата или от 
упълномощени от тях лица.
Чл. 36. (1) При установяване на неточна, 
непълна и невярна информация в подадената 
заявка ИАСАС дава на заявителя едноседми-
чен срок за отстраняването є.
(2) При неспазване срока по ал. 1 заявката 
се счита за оттеглена.
Чл. 37. Процедурата по признаването на 
сортовете се прекратява, когато:
1. заявителят за сортоизпитване не е имал 
право да заявява сорта за изпитване с цел 
признаването и вписването му в официалната 
сортова листа;
2. по време на изпитването, признаването 
и вписването на сорта са предоставени невер-
ни сведения, от които зависи признаването 
и вписването;
3. ако за даден сорт се установи, че са 
налице рискове за човешкото здраве и/или 
околната среда и че предприетите мерки за 
защита са недостатъчни или неефективни;
4. изискванията по чл. 5, ал. 2 не са из-
пълнени.
Чл. 38. Признатите сортове се отписват от 
официалната сортова листа в следните случаи:
1. не е подадена заявка по чл. 5, ал. 3;
2. при прекратяване на процедурата по 
признаването по чл. 37;
3. по искане на заявителя.
Чл. 39. Официалната сортова листа се 
издава ежегодно в началото на всяка ка-
лендарна година и се допълва периодично с 
новопризнати за вписване сортове.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Общоизвестен сорт“ е сорт, който:
a) e предлаган за търговия като размно-
жителен или реколтиран материал или има 
публикувано подробно сортоописание;
б) има попълнена заявка за правна закрила 
или за включване в регистър на сортовете в 
държава – членка на UPOV; 
в) е наличен, достъпен и съхранен като 
жив растителен материал в сортови колекции.
2. „Качествена характеристика“ е характе-
ристиката, включваща анализи, обосноваващи 
технологичната стойност на сорта.
3. „Селекционер“ е лицето, създало или 
открило и разработило сорта (автор на сорта).
4. „Сорт стандарт“ е наложил се в прак-
тиката сорт, който служи за сравнение на 
новозаявен за изпитване сорт и се определя от 
експертната комисия по съответната култура.
5. „Изпитване за подновяване на призна-
ването“ е изпитване на вече признат сорт с 
цел сравняването му със съхранените в срав-
нителната колекция първоначално получени 
семена от този сорт.
6. „CPVO“ е офис на Общността за сорто-
вете растения (Community Plant Variety Office).
7. „UPOV“ е Международен съюз за закрила 
на новите сортове растения (International Union 
For The Protection Of New Varieties Of Plants).
8. „WIPO“ е Световна организация за ин-
телектуална собственост (World Intellectual 
Property Organization). 
§ 2. С тази наредба се въвежда Директива 
2004/29/ЕО на Комисията от 4 март 2004 г. 
относно определяне на характеристиките и 
минималните условия за изпитване на сорто-
вете лози (обн., ОВ, L 71/22 от 10.03.2004 г.), 
Директива 2012/44/ЕС на Комисията от 
26 ноември 2012 г. за изменение на директиви 
2003/90/ЕО и 2003/91/ЕО за установяване на 
мерки за прилагане на член 7 от Директива 
2002/53/ЕО на Съвета и член 7 от Директива 
2002/55/ЕО на Съвета съответно по отношение 
на минимално изискваните характеристики, 
които следва да бъдат обхванати от изследва-
нето, и минималните условия за изследване 
на някои сортове земеделски растителни 
видове и зеленчукови видове (обн., ОВ, L 327 
от 27.11.2012 г.) и се осигурява прилагането на 
Регламент (ЕО) № 637/2009 на Комисията от 
22 юли 2009 г. за установяване на подробни 
правила за допустимостта на наименованията 
на сортовете земеделски растителни видове 
и зеленчукови видове (обн., ОВ, L 191/10 от 
23.07.2009 г.).
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 3. За изпитванията на сортове от земедел-
ски растителни видове и зеленчукови видове, 
започнали преди 1 януари 2014 г. съгласно 
чл. 3 на Директива 2012/44/ЕС, могат да се 
прилагат съответно Директива 2003/90/ЕО и 
Директива 2003/91/ЕО в техните варианти, 
приложими преди изменението им с Дирек-
тива 2012/44/ЕС.
§ 4. Наредба № 12 от 2004 г. за условията и 
реда за сортоизпитване, признаване, вписване 
и отписване на сортовете растения във и от 
Официалната сортова листа на Република 
България (обн., ДВ, бр. 40 от 2004 г.; изм., 
бр. 25 и 95 от 2007 г., бр. 68 и 109 от 2008 г., 
бр. 9 от 2010 г., бр. 9 от 2011 г., бр. 13 и 74 от 
2012 г.) се отменя.
§ 5. Тази наредба се издава на основание 
чл. 14, ал. 4 от Закона за посевния и поса-
дъчния материал.
§ 6. Изпълнението на наредбата се възлага 
на изпълнителния директор на ИАСАС.
§ 7. Наредбата влиза в сила от деня на 
обнародването є в „Държавен вестник“.
Министър:  
Димитър Греков